| Sankt Antonasvok. *St. Anton am Arlberg* |
| --- |
|        |
| *Sankt Antonas* |
|  |
| 

Sankt AntonasSankt Antonas

47°7′0″ š. pl. 10°16′0″ r. ilg.﻿ / ﻿47.11667°š. pl. 10.26667°r. ilg.﻿ / 47.11667; 10.26667﻿ (Sankt Antonas)Koordinatės: 47°7′0″ š. pl. 10°16′0″ r. ilg.﻿ / ﻿47.11667°š. pl. 10.26667°r. ilg.﻿ / 47.11667; 10.26667﻿ (Sankt Antonas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Austrijos vėliava Austrija |
| **Žemė** | Tirolio žemė |
|  |
| ' | Rudolf Tschol |
|  |
| **Gyventojų** (2011) | 2 548  |
| **Plotas** | 165,81 km² |
| **Tankumas** (2011) | 15 žm./km² |
| **Altitudė** | 1 304 m |
|  |
| **Pašto kodas** | 6580 |
| **Tinklalapis** | stantonamarlberg.com] |
|  **Vikiteka** | Sankt Antonas |

**Sankt Antonas** (vok. *St. Anton am Arlberg*) – populiarus austrų kalnų kurortas, įsikūręs Tirolio žemėje, 1304 m aukštyje virš jūros lygio. Keltuvai pakelia į 2811 m aukštį. Kurortas populiarus ir vasarą tarp pėsčių žygeivių ir alpinistų. Miestelis yra už 100 km į vakarus nuo žemės sostinės Insbruko, čia praeina geležinkelio linija, jungianti Austriją su Šveicarija. Patogiai pasiekiamas iš oro uostų Miunchene, Ciuriche, Insbruke, Frydrichshafene.

Tai vienas iš žinomiausių sporto centrų Austrijoje – greta *Lech*, *Oberlech*, *Zurs* ir *St. Christoph* įeina į Arlbergo kalnų slidinėjimo regioną. 1904 metais čia vyko pirmosios greitojo nusileidimo varžybos, o 1922 metais garsus viešbučio „*Post*" savininkas Hanness Schneider atidarė pirmąją pasaulyje kalnų slidinėjimo mokyklą. Yra slidžių muziejus. Čia organizuojamos aukščiausio lygio tarptautinės varžybos.

Kalnų kurortas
--------------

Sankt Antono slidinėjimo trasų keltuvas
Sankt Antoną supantys kalnai
Daugialypiškas vakarų Tirolio kalnų slidinėjimo centras su puikiai išvystyta infrastruktūra, tinkantis lankymui visais metų laikais, bet kokiu oru ir pačiam išrankiausiam skoniui. Tai Austrijos kalnų slidinėjimo mokyklos gimtinė, kalnų slidžių istorija ir ateitis kartu, ekstremalių sporto šakų karalystė. Kalnų slidinėjimo gurmanai negaili epitetų šiam kurortui. Šis kosmopolitiškas kurortas garsėja aktyviu naktiniu gyvenimu, geriausiomis Alpėse *apres ski* paslaugomis. Be nusileidimo kanuose, aktyvaus poilsio mėgėjų laukia čiuožyklos, kėglinės, rogučių trasos. Turistus aptarnauja daugybė kavinukių, barų, diskotekų, naktinių klubų. 86 kalnų traukinukai ir keltuvai leidžia slidininkams ir snieglentininkams pasiekti apie 260 km trasų. Ilgiausia trasa – apie 10 km ilgio. Lengvų trasų yra 34, vidutinio sudėtingumo – 70, sudėtingų – 30. Slidinėjimo zona apima 1300-2811 m aukščius. Ekstremalių pojūčių entuziastai gali paslidinėti „laukinėmis" puraus sniego trasomis nuo *Valluga* viršukalnės (2811 m). Slidinėjimo sezonas trunka nuo vėlyvo lapkričio iki ankstyvos gegužės.

Pagrindiniai duomenys:

* Apgyvendinimo vietų – 8 900,
* Slidinėjimo zonos aukštis – nuo 1304 iki 2811 m,
* Aukščių skirtumas – 1507 m,
* Ilgiausia trasa – 10,2 km,
* Trasų skaičius pradedantiesiems – 34,
* Trasų skaičius pažengusiems – 70,
* Trasų skaičius patyrusiems – 30,
* Keltuvų skaičius – 86,
* Slidžių kroso trasų ilgis – 37,5 km.

Taip pat skaitykite
-------------------

* Kicbiuhelis
* Išglis

Šaltiniai
---------

1. ↑  Sankt Antono kurortas
2. ↑  Slidinėjimas Sankt Antonijuje Archyvuota kopija 2012-01-29 iš Wayback Machine projekto.

Nuorodos
--------

* Oficiali svetainė
* Apie slidinėjimą Sankt Antone Archyvuota kopija 2011-12-25 iš Wayback Machine projekto.